गुवाहाटी : साख्रिनि थाखाय रां लानाय आरो होनाय भांगाघर पुलिस थानानि केस नाम्बार 159.17 खौ लानानै दिसफुर पुलिसा सुक्रबाराव सा द' क्रिसि जौगाखां ( ADO ) अफिसारफोरखौ Investigating Officer ( IO ) ACP सुजित सायकियाआ सोंनाय फिन्नाय लायो । ब्रै घन्टा गोलाव सम सोंनाय फिन्नाय जादोंब्लाबो सा द' क्रिसि जौगाखां अफिसारफोरा गोरोन्थि हाबा मावदों होन्नानै सिमान जायाखै । ब्रिहस्पथिबाराव गासै सा 19 क्रिसि जौगाखां अफिसारफोरखौ फैनो थाखाय खावलायहरदों । बेनिनो गेजेराव सुक्रबाराव सा 8 अफिसारफोरा फैनो खावलायदोंब्लाबो गासै सा द'  अफिसारफोराल ' नुजाथिफैदोंमोन । सानै अफिसारफोर फारियै मौसुमि सायखिया आरो बिदुत कुमार दास बिथांमोनहा नुजाथिफैयाखै । सिगां 14 जुलाइआव Investigating Officer आ सा 10 ADOs अफिसारफोरखौ लिंपरयाव सा 8 अफिसारफोरा नुजाथिफैनानै सोंनाय फिन्नाय जायो , गासै बे जाथायखौ लानानै सा 14 अफिसारफोरनि सोंनाय फिन्नाया जानानै थाङो । मखनो गोनांदि बेदान्था बिखास दासाबो सासे बे आन्जादनि बिजाथिमोन जाय भांगाघर पुलिस थानायाव FIR नि गसर होदोंमोन जेब्ला बिथाङा Agriculture Development Officer साख्रानि थाखाय नोगोद 15 लाख रां आदाय खालामजादोंमोन । बिथां दासआ आगुनि APSC Chairman राकेस पोल आरो Soil Conservation बिफाननि जुनियर इंजिनियार मफिदुल इसलामनि बेरेखा FIR होदोंमोन । 
सा द' ADO अफिसारफोरनि सोंनाय फिन्नाया जालाङो